Peningamálastefna Seðlabankans : virka stýrivextir sem stjórntæki í litlu opnu hagkerfi
Á undanförnum árum hefur gengið fremur illa við peninamálastjórnun á Íslandi. Verðbólga hefur verið yfir verðbólgumarkmiði Seðlabanka Íslands nánast samfleytt frá árinu 2006 þrátt fyrir að stýrivextir hafi verið mjög háir. Þessir háu stýrivextir ásamt slöku gengi hafa velt upp þeirri spurningu hvort stýrivextir henti sem stjórntæki á Íslandi og yfir höfuð í litlum opnum hagkerfum með sjálfstæða mynt. Aðstæður á Íslandi eru um margt óvenjulegar og því er Ísland í þessu samhengi ekki dæmigert lítið opið hagkerfi með sjálfstæða mynt. Má þar nefna hversu smátt það er, en það er mun smærra en mörg önnur ríki sem teljast smá, auk þess sem á Íslandi tíðkast að verðtryggja langtímaskuldbindingar. Sérstaða Íslands veldur því að stýrivextir virka minna en þeir myndu ella gera en ljóst er þó af almennri umfjöllun um efnið að lítil opin hagkerfi þurfa að glíma við vandamál sem stærri ríki þurfa ekki að gera. Stýrivextir hafa því takmarkaðri virkni sem stjórntæki því minna sem hagkerfið er, að því gefnu að það sé opið og með sjálfstæða mynt.
Networked Digital Library of Theses and Dissertations